google/wiki40b huggingface dataset:
Fra Angelico

Život

Narodil sa koncom 14. storočia v dedine Vicchio ako Guido alebo Guidolinus. V mladom veku sa vyučil maliarstvu vo Florencii. Neskôr so svojím bratom Benediktom vstúpil do konventu Rehole kazateľov – dominikánov vo Fiesole. Okolo roku 1420 prijal rehoľný habit z rúk bl. Jána Dominiciho.
Po kňazskom svätení bol dva razy vikárom a potom prior konventu vo Fiesole. V tomto konvente zanechal mnoho oltárnych obrazov z rokov 1425 – 1438, keď tu pôsobil. Po prosbe priora konventu sv. Marka vo Florencii tiež vyzdobil celú budovu tohto kláštora (1439 – 1445).
Pápež Eugen IV. ho pozval do Ríma, aby vymaľoval jednu kaplnku v Bazilike svätého Petra (starej) a v Apoštolskom paláci. Taktiež vyzdobil súkromnú kaplnku (Kaplnka Mikuláša V.) a pracovňu pápeža Mikuláša V., ktorý mal Angelika vo veľkej úcte. Jeho ďalšie diela môžeme nájsť v konvente sv. Dominika v Cortone (1438) a v katedrále v Orviete (1447).
Pápež Eugen IV. ho chcel vymenovať za arcibiskupa Florencie, ale Angelik namiesto seba navrhol sv. Antonína Florentského.
Fra Angelico zomrel v dominikánskom konvente pri bazilike Santa Maria sopra Minerva v Ríme v povesti svätosti 18. februára 1455. V tomto kostole je tiež pod mramorovým náhrobkom s jeho podobizňou pochovaný.

Úcta

Po smrti Fra Angelica ho nazvali blahoslaveným Angelikom, napriek tomu, že oficiálne blahorečený v tom čase nebol. Jeho liturgickú úctu potvrdil až pápež sv. Ján Pavol II. 3. októbra 1983 pre Rehoľu kazateľov (dominikánov).
Mazaugues

Poloha

Obec má rozlohu 53,79 km². Najvyšší bod je položený 1 055 m n. m. a najnižší bod 312 m n. m.

Obyvateľstvo

Počet obyvateľov obce je 838 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mikrocefália

Príznaky a symptómy

U novorodencov sa prejavujú rôzne neurologické poruchy a záchvaty. Pri poruche je výrazne ovplyvnený intelektuálny vývin jedinca, avšak poruchy motoriky sa môžu prejaviť až v neskoršom veku.
Deti s mikrocefáliou sa môžu narodiť s už zakrpatenou hlavou (v obvode 25-27 cm), prípadne hlavou normálnej veľkosti (35-37 cm na obvod), ktorá sa postupne prestane vyvíjať. S pribúdajúcim vekom dieťaťa sa táto deformácia stáva viditeľnejšou. V týchto prípadoch nebýva zriedkavý ani pomalší vývin motorických a rečových schopností. Častými fenoménmi sú aj hyperaktivita, kŕče a kvadruplegia.

Prognóza

Zatiaľ na mikrocefáliu neexistuje liek. V súčasnosti je liečba mikrocefálie symptomatická a podporná.

Minulosť

Ľudia trpiaci mikrocefáliou boli v 19. a začiatkom 20. storočia v Severnej Amerike a Európe často predávaní do cirkusov  a panoptík.
Violay

Poloha

Obec má rozlohu 27,07 km². Najvyšší bod je položený 1 003 m n. m. a najnižší bod 535 m n. m.

Obyvateľstvo

Počet obyvateľov obce je 1 339 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
BOOMERanG

Nástroje

Na detekciu žiarenia sú použité bolometre. Tieto bolometre sú chladené na teplotu 0,27 K. Pri tejto teplote má materiál, podľa Debeyovho zákona, veľmi nízku tepelnú kapacitu a prichádzajúce mikrovlnné svetlo tak spôsobí veľkú zmenu teploty, úmernú intenzite prichádzajúcich vĺn žiarenia. Zmenu teploty merajú veľmi citlivé teplomery.
Zrkadlo sústredí mikrovlny do ohniskovej roviny, ktorú tvorí 16 lievikových antén. Tieto fungujú na frekvenciách 145 GHz, 245 GHz a 345 GHz, sú usporiadané do 8 pixelov.

Výsledky

Údaje BOOMERanG-u z rokov 1997a 1998 spolu s experimentmi ako Saskatoon, TOCO, MAXIMA a inými určili s vysokou presnosťou uhlovú vzdialenosť povrchu posledného rozptylu. Po kombinácii s doplnkovými údajmi o hodnote Hubblovej konštanty je podľa údajov BOOMERanG-u má náš vesmír plochú geometriu, čo podporuje dôkazy zo supernov o existencii temnej energie.
Luc-Armau

Poloha

Obec má rozlohu 5,85 km². Najvyšší bod je položený 324 m n. m. a najnižší bod 218 m n. m.

Obyvateľstvo

Počet obyvateľov obce je 110 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hydraulické vápno

Hydraulické vápno je druh vápna používaného na výrobu vápennej malty. Hydraulicita je schopnosť vápna stvrdnúť pod vodou. Hydraulické vápno sa vyrába žíhaním vápenca obsahujúceho íl a iné nečistoty. Vápnik v peci reaguje s nerastmi obsiahnutými v íle a tvorí kremičitany, ktoré umožňujú, aby vápno tvrdlo bez prítomnosti vzduchu. Nezreagovaný vápnik je uhasený na hydroxid vápenatý. Hydraulické vápno sa používa v prípadoch, kedy je potrebné rýchlejšie počiatočné tvrdnutie, ako umožňuje bežné vápno, v náročnejších podmienkach (aj pod vodou).
Medzinárodná federácia fonografického priemyslu

International Federation of the Phonographic Industry (IFPI) je nezisková organizácia, ktorá reprezentuje hudobný priemysel po celom svete. Organizácia bola založená v roku 1933 so sídlom v Londýne. Regionálne pobočky má v Bruseli, Hongkongu, Miami, Aténach a Moskve. Funkciu CEO v organizácii zastáva od 1. júla 2010 Frances Moore. Hlavnou náplňou organizácie je zastupovanie producentov a boj proti praktikám pirátstva. Členmi IFPI sú mimochodom aj SNEP, FIMI, BPI a ZPAV.
IFPI tiež udeľuje certifikácie predajnosti IFPI Platinum Europe Awards a IFPI Middle East Awards.
Banka (okres Piešťany)

História

Osídlená už v paleolite (nálezy v priestoroch bývalej tehelne), je tu aj hromadný nález z mladšej doby bronzovej a sídliská z doby rímskej a veľkomoravskej. Do katastra obce býva lokalizovaný hrad Bana, prvá písomná zmienka o hrade Bana pochádza z roku 1241. Spomína sa roku 1452 ako súčasť Tematínskeho panstva. Bola súčasťou kráľovských majetkov, neskôr patrila viacerým zemianskym rodinám. Na konci 16. storočia sa stala časťou Hlohoveckého panstva. Roku 1599 ju spustošili Turci. Obyvatelia sa živili poľnohospodárstvom, pálením vápna a kriedy. Banka bola najskôr samostatnou obcou, s Piešťanmi bola zlúčená 1. januára 1973. Referendum o odčlenení obce od Piešťan sa uskutočnilo v máji 1994 a obec sa znova stala samostatnou od 1. júla 1995.

Opis

V obci žije 2 147 obyvateľov. Vďaka blízkosti piešťanských kúpeľov sa tu nachádza pomerne veľké množstvo ubytovacích kapacít (približne 1/7 z celkového počtu). Do obce patrí lesopark Červená veža či kúpalisko Sĺňava. V blízkosti sa nachádza lyžiarsky svah Ahoj s pekným výhľadom na obec a Piešťany, ktorý je v lete využívaný kolobežkármi, cyklokrosármi a lyžiarmi na tráve. Hovorí sa, že obec Banka je kolískou lyžovania na tráve na Slovensku.
Blízko obce, pár minút peši cez Červenú vežu, sa nachádza bývalé vyhliadkové miesto, Bakchus Vila. Hovorí sa, že práve tu zložil Beethoven svoju Sonátu mesačného svitu. Z vily je nádherný výhľad na Piešťany aj na vodnú nádrž Sĺňava. Ďalšie známe lokality v obci sú Havran - turistické trasy (nachádza sa na ceste z Banky do Radošiny), Obrázková hora - chatárska oblasť, na jej konci smerom na Havran pramení potok s pitnou vodou a sú tu postavené prístrešky aj miesta na opekanie. Cez les, aleje i kopce vedie Bananský náučný chodník.

Pamiatky

Najvýznamnejšou pamiatkou je ranogotický rímskokatolícky kostol sv. Martina z 13. storočia s renesančnou adaptáciou z roku 1600, začiatkom 17. storočia opevnený a roku 1931 pristavili nový kostol s vežou na južnej strane starej budovy. Prednedávnom bol kostol zrekonštruovaný a dostal novú fasádu. V zadných priestoroch kostola sú položené zachované renesančné náhrobné tabule a renesančný portál zo 17. storočia. Pred kostolom zas stojí Lurdská jaskyňa s Pannou Máriou.
V obci sa nachádza aj socha svätého Vendelína, patróna farmárov, pastierov a ochrancu domácich zvierat z roku 1885.
Why Don’t You & I

Znovu-nahrávanie a vydanie singlu

Keď chcelo vydavateľstvo Arista Records vydať singel v lete roku 2003, Roadrunner Records, vydavateľstvo skupiny Nickelback, malo obavy a zamietlo vydanie s odôvodnením, že má obavy z „vysokoprofilového singlu“, na ktorom má vokály Chad Kroeger, ktorý by mohol ovplyvniť vydanie albumu The Long Road a takisto predaj albumu. Chad Kroeger navrhol Alexa Banda pre znovunahranie k vydaniu singlu. Verzia Alexa Banda vynecháva gitarový inštrumentálny most, a takisto bol zaradený do kompilácie Ultimate Santana pred verziou Chada Kroegera, zatiaľ čo on už bol na albume v spolupráci na skladbe „Into the Night“.
Výrobcom a zriaďovateľom bol Lester Mendez. Pieseň dosiahla dňa 25. októbra 2003 8. miesto v rebríčku Billboard Hot 100.
Kosihovce

Polohopis

12 km na juhozápad od Veľkého Krtíša.

Dejiny

Prvá písomná zmienka o obci Kosihovce pochádza z roku r. 1135, kedy sa nazývala Kukezu. V r. 1448 je v dokumente uvedený ako Keszihocz. Súčasný názov pochádza z roku 1920.
Michael Allert

Životopis

Zlatník v Banskej Bystrici (spomínaný 1693-1701). Cechovým majstrom zlatníckym bol v roku 1685, 1687, 1692.
Tábá

Dejiny

Sinajský polostrov vrátane mesta bolo v roku 1967 počas Šesťdňovej vojny obsadené izraelskou armádou, ktorá oblasť opustila až po podpise mierovej zmluvy s Egyptom v roku 1982. Územie Táby sa však nachádzalo v oblasti spornej hranice, nakoľko Izraelčania v meste a okolí počas okupácie vybudovali turistické centrá s hotelmi. Oblasť bola vrátená Egyptu až v roku 1988 a okupačné vojsko sa stiahlo v nasledujúcom roku.
Z Táby sa postupne stalo významné turistické stredisko, ktoré ďalej rozvíja turistické komplexy. Poloha, blízkosť hraníc s Izraelom (Ejlat), Jordánskom (Akaba) a Saudskou Arábiou (Hakl) a dostupnosť leteckou dopravou sem láka turistov z celého sveta. V Tábe sa tiež konalo niekoľko mierových konferencií.
Napriek demilitarizácii oblasti bol v meste v roku 2004 spáchaný teroristický útok, ktorý si vyžiadal 27 obetí a 120 zranených. K útoku sa prihlásila tzv. Islamská brigáda zjednotenia.
La Mure-Argens

Poloha

La Mure-Argens má rozlohu 34,73 km². Najvyšší bod je položený 2 120 m n. m. a najnižší bod 890 m n. m.

Obyvateľstvo

La Mure-Argens má 319 obyvateľov (2009).
Graf vývoja obyvateľstva:
Zdroje: INSEE
Saint-Bris-le-Vineux

Poloha

Obec má rozlohu 31,23 km². Najvyšší bod je položený 297 m n. m. a najnižší bod 102 m n. m.

Obyvateľstvo

Počet obyvateľov obce je 1 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chanat-la-Mouteyre

Poloha

Obec má rozlohu 14,27 km². Najvyšší bod je položený 1 108 m n. m. a najnižší bod 520 m n. m.

Obyvateľstvo

Počet obyvateľov obce je 961 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Notre-Dame-d’Oé

Poloha

Obec má rozlohu 7,73 km². Najvyšší bod je položený 109 m n. m. a najnižší bod 85 m n. m.

Obyvateľstvo

Počet obyvateľov obce je 3 968 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zoofília (sexuálna porucha)

Zoofília (iné názvy: sodomia, bestiofília, zooerastia, staršie právnicky aj neprirodzené smilstvo so zvieraťom) je sexuálny styk so zvieraťom. Podľa DSM-III (1987) patrí medzi bližšie nešpecifikované parafílie, podľa MKCH-10 (F65.8) ide o "iné poruchy sexuálneho zamerania" (sexuálnej orientácie).
Od zoofílie treba odlíšiť fetišizmus, pri ktorom predmetem erotického záujmu či reakcie môžu byť aj napríklad srsť, pazúry alebo parohy zvieraťa, niekedy len uzda, sedlo, bičík atď.

Právo

V minulosti bola zoofília trestná, v krajinách ako Nemecku, severoeurópske krajiny, Česko, Slovensko a podobne od 20. storočia už explicitná zmienka o trestnosti zoofílie ako takej bola vyňatá z trestných predpisov. V USA existujú rôzne ustanovenia pre jednotlivé štáty. V mnohých krajinách je dodnes trestná.

Terminológia

Označenie pochádza z gréckych slov zoon (živočích) a fília (láska, náklonnosť). Termín zaviedol Richard von Krafft-Ebing najmä v spise Psychopathia sexualis (1886). Allen v roku 1979 navrhol termín bestiosexualita, John Money v roku 1986 zas pre erotickú preferenciu malých živočíchov (slimák, žaba, hmyz) termín formikofília.

Výskyt

Niektorí odborníci (Weiss) predpokladajú, že zoofilné správanie je výrazne rozšírenejšie než prípadná zoofilná orientácia.
Kinseyove správy (1948, 1953) uvádzajú aspoň jednorazovú sexuálnu skúsenosť so zvieraťom u 8 % mužov a 5 % žien. Crepault a Couture (1980) zistili zoofilné sexuálne fantázie u 5 % zo vzorku skúmaných mužov. Medzi obyvateľmi vidieka (fariem) sa podľa Kinseyho (1953) sexuálne aktivity so zvieratami vyskytovali až u 40–50 % z nich.
Alvarez a Freinhar (1991) zistili výrazne vyšší podiel zoofilných fantázií a aktivít u psychiatrických pacientov než u porovnávacej vzorky.
Molay (Jura)

Poloha

Obec má rozlohu 6,38 km². Najvyšší bod je položený 196 m n. m. a najnižší bod 190 m n. m.

Obyvateľstvo

Počet obyvateľov obce je 489 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saleaula

Geografia

Dedina sa nachádza na severnom pobreží ostrova Upolu. Na západ od dediny sa nachádza dedina Fagamalo s počtom obyvateľov 320. Na východ je to dedina Mauga.

Sopečné výbuchy

Pri výbuchoch sopky Matavanu v rokoch 1905 - 1911 bola Saleaula čiastočne zničená.
Láva tiekla cez územie veľké približne 100 km².
Pri pobreží zničila aj dediny na východ od Saleauly, a to dediny Samalae'ulu a Mauga. Hĺbka lávového prúdu v niektorých častiach bola až 120 metrov. Katolícky kostol a kultúrny dom v dedine bol taktiež zničený.
Evakuovaní ľudia z postihnutých oblastí boli presunutí na ostrov Upolu, kde založili dediny Le'auva'a a Salamumu. Na základe spomienok si ľudia vyžiadali, napriek pozícií dedín, patriť do okresu Gaga’emauga.
V nedávnych rokoch sa niektoré rodiny presťahovali späť do okresu na ostrov Savai’i, kde si postavili svoje domy na lávových poliach, kde ale stále nie je vegetácia dostatočná.
Nachádza sa tu veľa hrobov z tých čias a taktiež popri plážach sú vystavané „Fale“, čo sú obchodíky a bary urobené z dreva a slamy.
Cerro Tuzgle

Geologický vývoj

Stratovulkán začal svoju existenciu v pleistocéne erupciami ryodacitových ignimbritov, po ktorých nasledoval výzdvih lávového dómu na okrajoch kaldery. Neskoršia aktivita viedla k výlevom andezitových láv a k niekoľkým kolapsom vulkanickej stavby. Najmladšie prejavy sopečnej činnosťi sa dajú násť na juhovýchodných a juhozápadných svahoch. V súčasnosti sopka nejaví žiadne známky aktivity.
Cesta II. triedy 578 (Slovensko)

Priebeh

Cesta II/578 sa začína v meste Banská Bystrica na križovatke s rýchlostnou cestou R1, odkiaľ pokračuje mestskou časťou Podlavice. Križuje cesty III/2433 a III/2434 a pokračuje obcou Tajov ku Kordíkom. Tu končí vybudovaná časť komunikácie na banskobystrickej strane.
Cesta pokračuje od strediska Skalka, odkiaľ zostupuje horským terénom ku Kremnici. Križuje cesty III/2504 a III/2487 a v meste na križovatke s cestou I/65 končí.
V roku 2019 Banskobystrický samosprávny kraj rekonštruoval približne 11 kilometrov tejto cesty. Rekonštrukcia prebehla okrem iného v zložitom úseku na Tajovského ulici.
Sinón

Sinón (starogr. Σίνων – Sinón) je v gréckej mytológii syn Aisima, achájsky vojak, ktorý zabezpečil dopravu „trójskeho koňa" za hradby Tróje, aby tak umožnil jej dobytie.
Pôvodcom myšlienky dostať achájskych vojakov za hradby Tróje v „trójskom koni" bol ithacký kráľ Odyseus. Do svojho smelého plánu zahrnul aj Sinóna, ktorému dal nesmierne riskantnú úlohu.
Na plánovaný deň sa Trójania dočkali veľkého prekvapenia. Achájske stany boli podpálené, nepriateľské loďstvo zmizlo a na pláži ich čakal obrovský drevený kôň. Na koňovi stál nápis: So zasvätením Pallas Aténe. Trójania však boli nedôverčiví a chceli ho na radu Apolónovho kňaza Laokoónta zničiť, ale vo chvíli, keď to chceli urobiť, privábil na seba ich pozornosť hlasným nariekaním Sinón. Trójania ho zajali a priviedli ku kráľovi Priamovi na vypočúvanie. Keďže Sinón svojich bývalých druhov častoval prívalom nadávok, Trójanom sa zapáčil a zaobchádzali s ním priateľsky. Sinón pri vypočúvaní vyhlásil, že ušiel z achájskeho tábora, keď ho chceli obetovať bohom za šťastnú cestu domov. Ohľadne kona im vysvetlil, že kôň je darom Achájcov pre Pallas Aténu, aby tak odčinili krádež jej posvätnej sochy z trójskeho chrámu. Na otázku, že prečo ho urobili takého veľkého odpovedal, aby ho Trójania nemohli vziať do mesta, lebo podľa veštby by ich chránil namiesto ulúpenej sošky Atény a v budúcnosti by ich potomkom zabezpečil dobytie achájskych hradov a Argu.
Trójania mu uverili, ale Laokoón sa ich ešte stále pokúšal odhovoriť od ich zámeru pritiahnúť dreveného koňa do mesta. Keď sa však z vĺn mora vynorili dva hady a kňaza Laokoónta a jeho dvoch synov zahrdúsili, Trójania si uvedomil, že je to vôľa bohov a dreveného koňa odtiahli k mestu. Keďže bol väčší ako Skajská brána, museli zbúrať časť hradieb, aby ho dostali priamo pred kráľovský palác. Potom oslavovali až do neskorej noci koniec vojny, ktorá celých desať rokov rozsievala smrť. Keď už unavení zaspali, Sinón otvoril závoru na bruchu koňa a vypustil ukrytých bojovníkov. Následne pri zbúraných hradbách dal fakľou znamenie achájskemu vojsku, ktoré sa pod ochranou noci vrátilo pred hradby. Osud Trójanov sa potom naplnil. Mesto sa nedokázalo postaviť na odpor a Achájci ho spustošili ohňom a mečom. Obyvateľov pozabíjali či uvrhli do otroctva a po nočnom boji už len trosky a dym označovali miesto, kde kedysi stála slávna Trója.
Panteón (Paríž)

Parížsky Panteón je historická stavba v Latinskej štvrti v Paríži. Stavba pôvodne slúžila ako kostol zasvätený svätej Genovéve, v súčasnosti, po mnohých prestavbách, kombinuje republikánsku liturgickú funkciu s funkciou hrobky slávnych osobností.
Budova bola postavená v rokoch 1757 - 1790. Autormi boli architekti Maximilien Brébion, Jean-Baptiste Rondelet a Jacques-Germain Soufflot.
V parížskom Panteóne sú pochované mnohé významné osobnosti (vedci, umelci, myslitelia...) Francúzska, napríklad Voltaire, Joseph Louis Lagrange, Marie Curiová, Pierre Curie, Victor Hugo, Alexandre Dumas starší, Émile Zola či Jean-Jacques Rousseau.
Tomáš Tvarožek

Životopis

Študoval na Obchodnej škole v Uherskom Hradišti, absolvoval študijný pobyt v USA. Ako bankový úradník pôsobil na viacerých miestach, od 1918 – 1923 riaditeľ Hospodárskej, resp. Slov. Banky v Trnave a v Bratislave, 1945 povereník SNR pre financie v Bratislave.
Po vzniku ČSR sa zúčastnil na reorganizácii sloveského peňažníctva, zaslúžil sa o vybudovanie siete sporiteľní na Slovensku. Ako finančný odborník pôsobil aj iných oblastiach. napr. ekonomike kultúry. Účastník protifašistického odboja a SNP v Brezovej pod Bradlom, kd epomáhal pri nelegálnych prechodoch cez hranice. Od začiatku septembra pôsobil v Banskej Bystrici ako člen povstaleckej SNR za Demokratický blok. Bol vedúcim povereníctva pre financie. Spoluzakladateľ, člen predsedníctva a hospodár Demokratickej strany. Člen a funkcionár profesijných a záujmových spolkov, predseda gen. hosp. výboru evanjelický cirkvi. Autor ekonomickej príručky, článkov v slov. novinách, odborných časopisoch a krajanskej tlači v USA. Od apríla 1945 podpredseda SNR.
Feigères (Haute-Savoie)

Poloha

Obec má rozlohu 7,66 km². Najvyšší bod je položený 680 m n. m. a najnižší bod 453 m n. m.

Obyvateľstvo

Počet obyvateľov obce je 1 457 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jarabina (okres Stará Ľubovňa)

Dejiny

Obec sa prvýkrát spomína ako Giermp v listine Williama Drugetha 20. júla 1329, ktorou potvrdzuje, že šoltýs Matej, syn Gonchola, kúpil šoltýstvo od predchádzajúceho šoltýsa Hencha.
V roku 1342 sa spomína ako Yerubina a v roku 1360 ako Sombach.
V roku 1364 sa osada spomína pri udelení mestských výsad Ľubovni.
V roku 1408 kráľ Žigmund daroval hradné panstvo Ľubovňa Imrichovi Perényimu, v majetku ktorého sa uvádza aj Jarabina ako Gyrem alio nomine Zumbach (Gyrem známy aj ako Zumbach).
V rokoch 1412 až 1769 bola Jarabina ako súčasť Ľubovnianskeho panstva v Poľskom zálohu. Hoci podľa zmluvy mohol poľský panovník spravovať zálohované územie vlastným správnym aparátom, región i naďalej ostal súčasťou Uhorska.
Rusíni sa tu usadili asi začiatkom 16. storočia na základe Valašského práva.
V roku 1564 mala dedina 13 roľníckych usadlostí a 5 chovných domácností.
V roku 1758 mala dedina 125 sedliakov a 15 želiarov.
V 18. storočí boli obyvatelia väčšinou poľnohospodári a drotári.
Obec Jarabina bola jedným z hlavných centier spišského drotárstva.
V roku 1873 došlo ku epidémii cholery, ktorá mala 205 obetí.
Podľa Eleka Fényesa v roku 1851 je Jarembina rusínsko-nemecká dedina v Spišskej župe, situovaná v údolí Ľubovnianskeho panstva. Pestuje sa tu jačmeň, ovos, zemiaky, šošovica, kapusta a mrkva. 1400 obyvateľov je gréckokatolíckeho vyznania a 50 obyvateľov rímskokatolíckeho. Obyvatelia sú väčšinou drotári.
V roku 1910 to žilo 1155 obyvateľov, väčšinou Rusínov.
Rumesnil

Poloha

Obec má rozlohu 5,35 km². Najvyšší bod je položený 121 m n. m. a najnižší bod 15 m n. m.

Obyvateľstvo

Počet obyvateľov obce je 92 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Planèzes

Poloha

Obec má rozlohu 6,16 km². Najvyšší bod je položený 423 m n. m. a najnižší bod 97 m n. m.

Obyvateľstvo

Počet obyvateľov obce je 97 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tourlaville

Poloha

Obec má rozlohu 17,19 km². Najvyšší bod je položený 132 m n. m. a najnižší bod 0 m n. m.

Obyvateľstvo

Počet obyvateľov obce je 15 836 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Finančná stráž

Finančná stráž Česko-Slovenskej republiky (čes. Finanční stráž, nem. Finanzwache) bol ozbrojený zbor Ministerstva financií ČSR, ktorý v rokoch 1918 až 1940 a 1945 až 1949 dohliadal na monitorovanie štátnej hranice a vykonával colnú službu.

Dejiny

Finančná stráž ako samostatný orgán vznikla na základe zákona č. 28/1919 zbierky zákonov a nariadení rozdelením pôvodnej rakúskej finančnej stráže na dôchodkovú kontrolu a vlastnú finančnú stráž.
Čechy a Morava zdedili orgány vybudované za monarchie, na Slovensku a Podkarpatskej Rusi museli byť štruktúry vybudované od základov. V roku 1936 sa príslušníci finančnej stráže stali zároveň príslušníkmi jednotiek Stráže obrany štátu.
Finančná stráž sa podieľala na strážení hraníc ČSR až do rozpadu štátu v marci roku 1939. Na území Protektorátu Čechy a Morava potom fungovala do roku 1940. V Slovenskom štáte jednotky existovali počas celej druhej svetovej vojny.
Po skončení vojny boli jednotky finančnej stráže ČSR obnovené. K ich definitívnemu zrušeniu došlo v roku 1949, keď boli zlúčené so Zborom národnej bezpečnosti.
Sud Aviation Caravelle

Vývoj

Dňa 12. októbra 1951 Comité du Matériel civil (výbor pre civilné letectvo) zverejnil špecifikácie pre lietadlo určené pre stredné trate, ktoré boli neskôr zaslané do Direction technique et industrielle. Nové lietadlo malo spĺňať tieto požiadavky – mať kapacitu 55 až 65 cestujúcich a prepraviť 1 000 kg nákladu na vzdialenosť do 2 000 km, a to cestovnou rýchlosťou okolo 600 km/h. Typ a počet motorov nebol špecifikovaný, rovnako konštrukčné riešenie nebolo zadané. Vo Francúzsku sa mnoho leteckých firiem zaoberalo štúdiom lietadiel v podobných špecifikáciách už od roku 1946, žiadna z popredných francúzskych leteckých firiem však nemala ekonomickú silu začať s výrobou.
Odpoveď francúzskeho leteckého priemyslu na seba nenechala dlho čakať a na projekte lietadla podľa špecifikácií sa zúčastnili všetci poprední výrobcovia lietadiel vo Francúzsku. Nakoniec komisia vyberala z 20 projektov.
Laons

Poloha

Obec má rozlohu 15,78 km². Najvyšší bod je položený 180 m n. m. a najnižší bod 149 m n. m.

Obyvateľstvo

Počet obyvateľov obce je 729 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karol Rosenauer

Životopis

Študoval na gymnáziu v Banskej Bystrici, 1857-1861 na evanjelickom lýceu v Šoprone, 1862 teológiu v Bratislave, na univerzite v Berlíne, v Halle, v Tübingene. Od 1867 učiteľ jazykov, prírodopisu, filozofie a antickej histórie, od roku 1870 aj riaditeľ gymnázia v Banskej Bystrici, kde udržiaval priateľstvo s gymnaziálnym profesorom Jánom Kmeťom. Autor dejín banskobystrickej evanjelickej cirkvi a gymnázia. Vytvoril herbár rastlín prevažne z okolia Banskej Bystrice, nachádza sa v zbierkach Stredoslovenského múzea v Banskej Bystrici.
Chevagnes (obec)

Poloha

Chevagnes má rozlohu 49,78 km². Najvyšší bod je položený 262 m n. m. a najnižší bod 215 m n. m.

Obyvateľstvo

Chevagnes má 699 obyvateľov (2009).
Graf vývoja obyvateľstva:
Zdroje: INSEE